شەفەق نیوز/ سەرچەوەیگ ئەمنی، ئمڕوو جمعە، خەوەردا لە ئاڵشتکردن هێزە سەربازیەگە ک ده‌ور بەغداد پایتەخت گردگە.
سەرچەوەگە ئەرا ئاژانس شەفەق نیوز وت: فەرماندەی ئۆپراسیۆن بەغداد بڕیاردا لە ئاڵشتکردن هێزەگە لە لیوای پیادەی ٥٤ ک زەویەگە گردگە ئەرا لیوای پیادەی ٢٧ فیرقەی یەکەم.
وتیش؛ ئەو هێزە لە پشت دەسە مینێد ئەرا فەرمادەی ئۆپراسیۆن بەغداد.
هەمیش وت: ئالشت تەواوەتیەگە کەفێدە رووژ چوارشەممە ٢٩ تەمووز.
ئاماژەیە؛ لەوەخت هاتن موستەفا کازمی ئەرا سەرۆکایەتی وەزیران چەن ئاڵشتکردنیگ لە دامەزراوە سەربازی و ئەمنیەگە بوی، لەلیان ئاڵشت کردن سێ فەرماندە و گواستنەوە لە ناونی پۆستەگان، وەتایبەت لە بەغداد پایتەخت، و ئاڵشتکردنەیل ئیسە هاووەخت  کارەیل کوشتن و رفانن.
